האח הגדול עונה 14
משימות

דיירי ה-AI – ביום ה-1, ערב הכניסה הראשונה, הטיל האח הגדול משימה סודית על שני הדיירים הראשונים בבית – חיים ועידן. האח הגדול סיפר להם כי העונה ייכנס דייר או דיירת (למעשה – שניים, אך את זה גם עידן וחיים לא יודעים) אשר נבנו בעזרת תוכנת AI – האח הגדול ביקש מהתוכנה לבנות לו תסריט של דייר או דיירת שיכולים להשתתף באח הגדול – ושחקנים מגלמים את הדמויות האלו בבית האח הגדול. המשימה הסודית של חיים ועידן היא להצליח לזהות מי הוא או היא, דיירי ה-AI. אם יצליחו במשימתם זו (חלק מהמשימה כרוך בכך שתישאר סודית ואף אחד מהדיירים האחרים לא יגלה שהם במשימה) יקבלו חסינות מההדחה הראשונה. בסיום המשימה, בשל העובדה שחיים ועידן הצליחו לחשוף רק דייר אחד לא אמיתי (את יהודה/דוד ולא את גאיה/מלאני) – הם נכשלו במשימה ולא זכו בחסינות.
משימת הדייטים – ביום ה-9, האח הגדול הודיע לדיירים שבמשימה זאת יכירו אחד את השני יותר לעומק. פרידה, דני, יהב, עידן, אור ובן היו צריכים לבחור דייר אחר שאיתו ירצו לצאת ל"דייט", לאחר שנבחרו על ידי הדיירים כדיירים ה"מסקרנים". יהב בחר בקורלי, פרידה בחרה ביוסי, עידן בחר בעינב, אור בחר באורית, דני בחר בתום ובן בחר בדנה. בשלב השני של המשימה, דני, אור, אורית, תום, הדר, ברק, נועם, קורלי ועידן היו צריכים "להדגים איך הם מנשקים" על "מצלמת הנשיקות" שהוצבה בחדר האח הגדול. בשלב השלישי של המשימה, האח הגדול חילק לדיירים סודות של דיירים אחרים, והם היו צריכים לנחש של מי הסוד. אם רוב הדיירים חשבו שהדייר צדק, למרות שבעצם טעה, ירדו מתקציב השבועי 200 שקלים. בסוף המשימה, נודע לדיירים שהסכום שירד לדיירים מתקציב המותרות הוא 700 שקלים סה"כ.
משימת הכינים – ביום ה-18, פרידה נקראה לחדר האח הגדול וקיבלה משימה סודית: לשכנע את אורית שיש לה כינים. לאחר מכן, כל הדיירים, שרוכזו בסלון בעוד שאורית נשארה בחדר האח הגדול, הצטרפו למשימה, שם נאמר להם שדני והדר צריכים לגרום לאורית לבדוק אם יש להם כינים, ונועם ותום צריכים לגרום לה למרוח להם על הראש מיונז, כ"טיפול מונע". בנוסף, ארבעה דיירים מתנדבים יצטרכו לגרום לאורית להחליף להם מצעים, בעוד שכל הצלחה בתת-משימה תוסיף לתקציב השבועי 600 שקלים. הדיירים נכשלו במשימה וקיבלו תקציב בסיסי.
בית הציפורים הגדול – ביום ה-22, הדיירים התחלקו לשלוש קבוצות לפי תכונות: קבוצת היענים (הדיירים שטומנים את ראשם בחול; בן, ברק, חיים, יוסי ועינב), קבוצת הטווסים (הדיירים האגואיסטים; אמילי, דנה, הדר, נועם ופרידה) וקבוצת הנשרים (הדיירים הדורסניים; אור, אורית, דני, יהב, עידן וקורלי). לדיירים נודע כי לכל קבוצה יש 30 ביצים, והמשימה שלהם היא להשיג כמה שיותר מהם. במהלך המשימה, התקיימו מספר תתי-משימות, שיכלו לזכות את הקבוצות בביצים, ולהוריד את כמות הביצים לקבוצות. דרך נוספת להשיג ביצים, היא מהתרנגולת שבחצר, ממנה יכולים לקחת ביצה כשישמעו את צליל הקרקור. הדיירים יכולים גם לגנוב ביצים מקבוצה אחרת, אלא אם כן מישהו מהקבוצה היריבה נגע בהם, במקרה כזה יצטרכו לתת ביצה נוספת מקבוצתם ולהחזיר את הביצה שגנבו. הקבוצה שתסיים את המשימה עם כמות הביצים הגבוהה ביותר, תקבל 'כוח גדול' להמשך השבוע. בחצר הוצבו ביצי זהב, חלק מהן כיתרון, וחלקן כחיסרון לתקציב השבועי. את פתיחת הביצים, הם יכולים לעצור אחרי איזה ביצה שירצו. על הביצה הראשונה שפתחו, נכתב "תקציב מותרות", שם הדיירים הפסיקו את הפתיחה וקיבלו תקציב מותרות. הקבוצה שסיימה את המשימה עם כמות הביצים הגדולה ביותר, היו קבוצת הטווסים, שניהלו את ישיבת התקציב והרכיבו את רשימת ההדחה המלאה לבדם.
בית הקלפים – ביום ה-29, הדיירים התחלקו לסדרות קלפים, בעוד שמלאני קיבלה את תפקיד הג'וקר על ידי האח הגדול. בכל פעם שישמעו את המוזיקה, הדיירים היו צריכים להגיע בהקדם האפשרי לחפיסת הקלפים שליד חדר האח הגדול, ולהוציא 3 קלפים ממנה. הדייר של הקלף הכי נמוך שיצא מהחפיסה, היה צריך להטיל את המשימה הנתונה על שני הדיירים האחרים שיצאו מהחפיסה. בשלב מסוים של המשימה, אור והדר נקראו לחדר האח הגדול, שם התחרו בדו-קרב פוקר פייס, במסגרתו היו צריכים לשמור על פנים חתומות בעוד שהם שומעים או רואים דברים מסוימים באמצעות האוזניות. בסוף הדו-קרב, הדר ניצחה את אור וזכתה בתקציב אישי של 100₪. ביום השני למשימה, מלאני, הג'וקר, דירגה את הדיירים מקלף האס עד לקלפי השתיים לדעתה (מהאהוב ביותר להכי פחות), וכך הדיירים החליפו ביניהם את הקלפים. בהמשך המשימה, לכל אחד ממשפחת המלוכה ניתנה תכונה, והם היו צריכים לדרג את הדיירים מהכי הרבה להכי קצת באותה תכונה. בסוף המשימה, הדיירים קיבלו תקציב מותרות, לפני שמלאני, הג'וקר, יכלה לקנות תמונות של משפחות הדיירים (150 שקלים לתמונה) מהתקציב השבועי. מלאני בחרה לקנות את כל התמונות, לכן הדיירים סיימו את המשימה עם תקציב בסיסי.
משימת הטלפון – ביום ה-35, הוצב טלפון ציבורי בבית, במסגרתו העמידו הדיירים החדשים, צחי ומלי, להדחה באופן פומבי. ביום ה-36, אל הטלפון התקשרה אורית, מודחת העונה והעירה את הדיירים. את המשימה הדיירים התחילו עם תקציב בסיסי, בידיעה שבמהלך המשימה יוכלו להפוך את התקציב למותרות. ביום ה-37, "שודרג" הטלפון לטלפון נייד, במסגרתו קיבלו אפשרויות "לבזבז" את הכסף שצברו (4,500 שקלים).  בסוף המשימה, התחילה נזילה של כסף מהתקציב, בעוד שכדי לבטל אותו, הדיירים היו צריכים ללחוץ על הכפתור שהתמקם באמצע הסלון. הדייר שילחץ על הכפתור, יהיה צריך להעמיד דייר להדחה – שיועמד להדחה במשך כל העונה עד להודעה חדשה. נועם לחץ על הכפתור, והעמיד את אור להדחה. נועם עצר את הסכום בתקציב מותרות, ולכן הדיירים הצליחו במשימה.
בית הבובות – ביום ה-42, כל אחד מהדיירים (לפי סדר האלפבית) בחר דייר אותו הוא חושב שהוא יכול לנצח. כמה שעות לאחר מכן, נפתחה הצבעה באתר רשת 13, בו הגולשים הצביעו לדייר המועדף עליהם מכל צמד. ביום ה-43, כל אחד מהצמדים נכנס לחדר המשימות, שם ביצעו אודישן מול ארבעה ילדים במסגרתו יצטרכו להעביר להם הצגה, ומה שנאמר לדיירים זה שהילדים הם אלה שהחליטו את המנצח מכל צמד, למרות שההצבעה מוקדם יותר הייתה הקובעת. המנצחים הפכו לצעצועים חדשים (הדר ניצחה באופן אוטומטי, לאחר שצחי הודח): אור – דינוזאור, בן – בובת סמי הכבאי, דני – בובת קן, הדר – בובת חד קרן, מלאני – ווקי טוקי, נועם – אוטוטריק ופרידה – ראש דשא. המפסידים הפכו לצעצועים ישנים: אמילי – בובה מזמרת, חיים – בועות סבון, יוסי – קוף מצילתיים, מלי – מר גמיש, עינב – בובה משומשת וקורלי – ברווז גומי. במסגרת המשימה, כל אחד מהדיירים פתחו קופסאות ובתוכן פריטים מהילדות שלהם, ובסוף פתיחת הקופסאות, פרידה פגשה את אמה. ביום ה-44, קורלי ואמילי הפכו ל"מדעניות של הבית" והיו צריכות ליצור "שיקוי אמת" ממבחנות של דיירים לפי המתכון (שמורכב מתכונות). הדיירים הצליחו במשימה וקיבלו תקציב מותרות.
משימת הגלדיאטורים – ביום ה-50, החל החלק הראשון של המשימה: הדיירים שחקו במשחק 'זנב חמור', שקבע את ראשי הקבוצות לאותו חלק של המשימה. שתי הקבוצות התחרו ב"תחרות מהירות", בה הקבוצה של עידן ניצחה. בערב אותה יממה, הדיירים נחשפו לדיירי הכניסה השנייה, שהפכו לראשי הקבוצה החדשים. ארבעת הקבוצות התחרו במהלך היום ה-51 בכמה תחרויות שונות, בניסיון לזכות בכמה שיותר נקודות.  בנוסף לתחרויות, הדיירים יכלו לזכות בנקודות נוספות לקבוצה שלהם על ידי רכיבה על הסוסים המחוברים למרכבה. כל ניצחון של קבוצה זיכה אותה בצ'ופר, וב"החלטה גורלית" על הדיירים. במהלך המשימה, הדיירים צפו גם בסרטוני היכרות קצרים של הדיירים החדשים. בסוף המשימה, הקבוצה האדומה (בראשות די ג'יי) ניצחה עם 170 נקודות. לדי ג'יי הייתה את הבחירה להעניק חסינות לבני קבוצתו (ובכך גם להציל את עינב מרשימת ההדחה) ולקבל תקציב בסיסי, או לקבל תקציב מותרות. די ג'יי בחר בתקציב המותרות.
משימת האמונות הטפלות – ביום ה-58, הדיירים החלו לשים לב לתופעות מוזרות בבית. לאחר מכן, האח הגדול אמר לדיירים שהבית אוחז ב"נאחס", וכדי להסיר ממנו אותו, יצטרכו לבצע את החיזיונות של כדור הבדולח שליד חדר האח הגדול, ועל כל חיזיון שלא ביצעו, הפסידו 200 שקלים מהתקציב השבועי. לאחר שנבחר בהצבעת ה"דייר עם תשע הנשמות", עידן הפך לחתול שחור, ולאחר שנבחר בהצבעת ה"דייר שתקוע במקום", חיים הפך לבול עץ (ובכל פעם שהדיירים שמעו את השיר "חמסה", היו צריכים לנקוש שלוש פעמים על התחפושת של חיים, ואם לא יספיקו, יפסידו 200 שקלים מהתקציב השבועי). במהלך המשימה, אור ודני נכנסו לחדר השעון ו"חזרו בזמן" לתאריך הלידה של אור. כתוצאה מכך, אור הפך לתינוק, ודני הפך לבייביסיטר שלו. לאחר שכדור הבדולח חזה שתגלה כמה מזל יש לה, אמילי נכנסה לחדר מלא בכוסות. מתחת לכל כוס שתהפוך ישנו סכום כסף. אמילי הייתה צריכה להגיע לאלף שקלים בדיוק. במהלך המשימה, הוצעה לאמילי הצעה: להמשיך במשימה או הקלטת שיר בהפקת רון ביטון. אמילי בחרה להקליט את השיר והבית הסתפק בתקציב בסיסי.
משימת ה-Freeze – ביום ה-64, החלה משימת ה-Freeze העונתית. בכל פעם שנשמע הצליל, הדיירים היו צריכים "לקפוא" במקום, בעוד שבמהלך ה-Freeze אסור להם לזוז, לדבר ולצחוק. מספר הפסילות המותר כתוב במעטפה הסגורה בסלון – אם יצברו מספר פסילות קטן ממספר הפסילות המותר, יזכו בתקציב מותרות. הדיירים צברו 78 פסילות, בעוד שמספר הפסילות המותר היה 30, ולכן הדיירים נכשלו במשימה והסתפקו בתקציב בסיסי.
הטלנובלאח – ביום ה-70, פרידה ויוסי קיבלו משימות סודיות תמורת 600 שקלים: פרידה עבדה על הדיירים שהקליטה גרסה משל עצמה לשיר של אמילי, "רוקדת בגשם", גרסה שכביכול ניצחה בהצבעת הצופים את הגרסה של אמילי. יוסי עבד על הדיירים שהוא מנהל שיחות שבועיות עם אשתו. ביום ה-71, הבית הפך לסט צילומים. לאחר שבחרו תפקיד מהלוח, כל אחד מהדיירים נתן את התפקיד שלו לדייר אחר. לאחר שלב הליהוקים, האח הגדול סיפר לדיירים את עלילת טלנובלת "סודות ונקניקים" ואת סדר הדמויות: עידן – שלמה (אב המשפחה), מלאני – דניאלה (הבת של שלמה), אור – יהודה (הבן של שלמה), עינב – יעל (הבת של שלמה), פרידה – סופי (הבת של שלמה), אמילי – שרון (החברה הכי טובה של סופי), חיים – עומר (חבר של סופי), מיכל – גילת (אשתו של עודד), שילה – עודד (בעלה של גילת), יוסי ודי ג'יי – מתי ונתי (הבריונים של עודד וגילת), נועם – רפי (בנם של עודד וגילת; נועם שימש גם כנער המים של המשימה) והדר ודני – שחקני משנה. כדי להצליח במשימה, הדיירים יצטרכו להעביר באופן חלק את כל הסצנות, בלי לתת לשום דבר להפריע להם. במסגרת המשימה, הדיירים גם העמידו להדחה באופן פומבי. בסוף המשימה, כדי לזכות בתקציב מותרות, 2 מהדיירים היו צריכים להתנדב להיכנס לרשימת ההדחה. חיים ויוסי התנדבו והדיירים זכו בתקציב מותרות.
גיבורי האח – ביום ה-78, נגנבו על ידי סתיו קצין (מהעונה הקודמת) "הכוחות הגדולים בבית" – הזמן, התקציב, ההדחה והמיליון, התלויים בחצר בין שמיים לארץ. כדי להחזיר את הכוחות, הדיירים "ילמדו" לשלוט בכוחותיהם ובאחריותם ב"אקדמיה לגיבורי על", ובכך גם לקבל את הבחירות הנכונות. לשם כך, כל דייר הפך לגיבור על אחר: אור – מאסטר הדחה, אמילי – יס קווין, דני – סופר מודל, די ג'יי – בסקט בוי, הדר – מלכת המטבח, חיים – דאנס מן, יוסי – תוכי מן, מיכל – אשת התקציב, מלאני – קפטן המיליון, נועם – קפטן נתיבות, עינב – נסיכת הזמן, פרידה – מיס טלפתיה ושילה – סופר קרטיב. הדיירים צלחו את המשימה, אך איבדו 1,200 שקלים במהלך המשימה, ולכן הסתפקו בתקציב בסיסי.
משימת המזלות – ביום ה-86, כל אחד מהדיירים הפך למזל בגלגל המזלות: דני – מזל טלה, נועם – מזל שור, יוסי – מזל תאומים, הדר – מזל סרטן, אמילי – מזל אריה, שילה – מזל בתולה, פרידה – מזל מאזניים, מיכל – מזל עקרב, די ג'יי – מזל קשת, מלאני – מזל גדי, אור – מזל דלי, חיים – מזל דגים. לאורך המשימה ההורוסקופ בסלון יתן להם את התחזיות שלהם להיום וישלח אותם למשימות שקשורות למזל שקיבלו. בנוסף לגלגל שנמצא בתוך הבית, יש גלגל נוסף שנמצא מחוץ לבית ויקבע את גורל המשימה. בסוף המשימה, הדיירים ענו על שאלות של אחרים בבית, בעוד שאחרי התשובה, הדיירים היו צריכים להחליט אם הדייר ענה בכנות או לא. לאחר תשובות הדיירים, התברר כי בכל פעם שהצביעו שדייר אחר לא ענה בכנות – הורידו 600 שקלים מתקציב המותרות השבועי, וכתוצאה מכך הדיירים הסתפקו בתקציב בסיסי.
משימת השעון – ביום ה-93, הדיירים התבשרו שהשעון בבית השתגע, והוא הולך לקחת אותם קדימה ואחורה בזמן. השעון לקח את הדיירים למספר נקודות זמן שונות: 2 ביוני 2024, 11 במרץ 2011, 26 במרץ 2012, 22 בספטמבר 2024,, 2 במאי 2025, 10 בדצמבר 2024,, 1 בספטמבר 2030 ו-29 בדצמבר 2034. בסוף המשימה, נועם ניצב מול דילמה - תקציב בסיסי לכל דיירי הבית או רק לחצי מהם. נועם בחר להביא תקציב בסיסי רק לחצי מהדיירים. נועם החליט שהדר, מיכל, מלאני, נועם ופרידה יסתפקו בתקציב בסיסי, ואור, די ג'יי, דני, יוסי ושילה יזכו בתקציב מותרות.
המשימה הסודית הגדולה – ביום ה-99, הדיירים התחלקו לקבוצות של בנים (אור, די ג'יי, דני, יוסי ונועם) ובנות (הדר, מיכל, מלאני ופרידה) והתחרו בתחרויות שונות שקבעו אחת ולתמיד מי המין הטוב יותר. הבנות קיבלו משימה סודית: לעבוד על הבנים במספר תחרויות במהלך המשימה. לאחר שהצליחו במשימתן הסודית, לבנים ניתנה אפשרות "להחזיר" לבנות במשימה סודית משלהם, שהייתה המשימה האמיתית - להחביא את נועה קירל ולעשות לה סיור בבית, בעוד שהבנות מסתובבות בו בחופשיות בלי לדעת על המשימה הסודית. הבנים עמדו במשימה הסודית, והבית זכה בתקציב מותרות.
משימת המוזיאון – ביום ה-106, כל דייר בתורו נקרא לחדר המשימות שם חיכו לו היכל תהילה שלם על השהות שלו בבית, הכולל תמונות שלו ממהלך העונה, הקרנת תעודת הזהות שלו, מתנה מהאח הגדול, ראיון קצר, קטע שלו בחדר האח הגדול, מסר מבחוץ ולבסוף מפגש עם קרוב.
↑  יהב וקורלי יצאו לדייט בפיקניק שבחצר. קורלי קיבלה משימה סודית, במסגרתה קיבלה אוזניה. באוזניות, האח הגדול אמר לקורלי לבצע כמה משימות, ואם לא תבצע את אחת מהמשימות, תצבור קנס. בסוף הדייט, נודע ליהב וקורלי שהפיקניק שלהם עלה להם כסף, ולכן, הייתה להם אפשרות לשלם 200 שקלים מהתקציב השבועי, או לגור באוהל בחצר עד למחרת. הם בחרו לישון באוהל.
↑  פרידה ויוסי יצאו לדייט בקולנוע, במסגרתו ראו סרטונים מעברם של חלק מהדיירים. בסוף הדייט, נודע לפרידה ויוסי שהדייט שלהם עלה להם כסף, ולכן, הייתה להם אפשרות לשלם 350 שקלים מהתקציב השבועי, או לגור בדלי הפופקורן ענקי שהוצב בחצר עד סוף היום. הם בחרו לגור בדלי הפופקורן.
↑  עידן ועינב יצאו לדייט ב"מסעדת האח", בה היו צריכים לאכול את כל המנות שהוגשו להם ולענות על כל השאלות שנשאלו. כל מנה שלא סיימו או שאלה שלא ענו עליה, קיבלו קנס של 25 שקלים. בסוף הדייט, נודע לעידן ועינב שהדייט שלהם עלה להם כסף, ולכן, הייתה להם אפשרות לשלם 300 שקלים מהתקציב השבועי, או להוסיף 2 כפיות חריף בכל מנה שהם אוכלים עד סוף המשימה. הם בחרו באפשרות השנייה.
↑  אור ואורית, דני ותום יצאו ל"דאבל דייט" בספרייה. לכן, היו צריכים לספר על עצמם עובדות לפי "ספר השאלות" שבספרייה, ולבצע כל מני משימות, בעוד שהיו צריכים לשמור על השקט ולא לעבור את הגבול של מד הדציבלים. בכל פעם שלא ישמרו על השקט, יצברו קנס של 10 שקלים מהתקציב השבועי. בסוף הדייט, נודע לאור, אורית, דני ותום שיש להם אפשרות לשלם את 170 השקלים, או ששניים מהם יסתובבו עם אוזניות מבודדות רעש עד סוף המשימה. דני ואור בחרו להסתובב עם האוזניות.
↑  בן ודנה יצאו לדייט בחתונה של אחיו של בן, שהתקיימה בזמן המשימה, והשניים יכלו לראות אותה בשידור חי.
↑  המשימה הראשונה הייתה בחירת השובכים, במסגרתה ראשי הקבוצה היו צריכים לבחור באיזה שובך ישנו, בעוד שלכל שובך יש מחיר: השובך שבחצר (7 ביצים), השובך שבנסט (14 ביצים) והשובך שבספה הירוקה (21 ביצים). בסופו של דבר, בן (היענים) בחר בחצר, פרידה (הטווסים) בחרה בנסט ואור (הנשרים) בחר בספה הירוקה.
↑  המשימה השנייה הייתה משימת הקילו ברזל/קילו נוצות/קילו גרעינים. במסגרת המשימה, כל קבוצה הייתה צריכה לשלוח נציג, שלדעתם הכי חזק בקבוצה: הנשרים בחרו ביהב (שבחר בקילו הנוצות), הטווסים בחרו בנועם (שבחר בקילו הגרעינים) והיענים בחרו בברק (שבחר בקילו הברזל). האחרון מבין הנציגים שיישאר עומד נושא את המשקל שבחר, יזכה את קבוצתו ב-15 ביצים. לדיירים הייתה אפשרות להוסיף קילו אחד לאיזה נציג שיבחרו, תמורת ביצה אחת. לאחר שהאח הגדול הורה להם לבצע את המשימה על רגל אחת בלבד, נועם ניצח והוסיף לטווסים 15 ביצים.
↑  המשימה השלישית הייתה משימת ה"מקור". כל קבוצה שלחה נציג, שיחקור דייר מקבוצה אחרת. היענים בחר בחיים (שראיין את אורית), הטווסים בחרו בפרידה (שראיינה את דני) והנשרים בחרו בקורלי (שראיינה את נועם). לאחר הראיונות, נפתחה הצבעה באתר רשת 13, שם צופי ערוץ 26 הצביעו למראיין הטוב ביותר בעינם. המראיינת הטובה ביותר לפי בחירת הצופים הייתה פרידה מהטווסים, שזיכתה את קבוצתה ב-20 ביצים.
↑  המשימה הרביעית הייתה משימת השקנאי. במשימה, כל קבוצה הייתה צריכה להעביר אחד לשני דגים בעזרת הפה בלבד, עד לפה של השקנאי שהוצב בסוף השולחן. הקבוצה שתאכיל את השקנאי בזמן הכי קצר, תנצח במשימה ותזכה ב ביצים. הטווסים האכילו את השקנאי תוך 317 שניות, הנשרים האכילו את השקנאי תוך 166 שניות והיענים האכילו את השקנאי תוך 130 שניות.
↑  הפקודות היו: יוסי בחר שבן יראה את ההעמדות שלו להדחה מלפני שבועיים, אמילי בחרה שיהב יפרוס שטיח אדום למלך והמלכה (עינב ויוסי), בן בחר שהדר שה"תוכי" יצוטט אותה.
↑  הדיירים היו צריכים לזכור את המקומות הראשונים ולבנות ממספריהם קוד לכספת, ולאחר שהצליחו, זוכו בחגיגה מקסיקנית בחצר.
↑  המשימה הראשונה הופנתה לדני: על הקו הייתה נציגה מחברת ניקיון, והציעה לו לנקות את הדבש שנשפכה בחדר המשימות תמורת 350 שקלים. בהמשך המשימה, נשפכו על הדבש גם נוצות, שנדבקו לדבש (אזכור למשפט שדני אמר במהלך העונה: "אם אתה שופך דבש, זה יוצא דביק"). דני הצליח במשימה וזיכה את הבית ב-350 שקלים לתקציב השבועי.
↑  המשימה השנייה הופנתה לעינב: על הקו היה נציג מחברת קישור מעריצים לנערצים, ואמר לה שיש מעריץ שרוצה לדבר איתה, ואם תסכים לענות לו, תזכה את הבית ב-150 שקלים לתקציב השבועי. עינב ענתה וזיכתה את הבית ב-150 שקלים, והמעריץ שרצה לדבר איתה היה שימי תבורי.
↑  המשימה השלישית הופנתה לנועם: על הקו הייתה נציגה מחברת שיבולת שועל, שביקשה מנועם למיין שישה סוגי שיבולת שועל לשש קערות תמורת 400 שקלים לתקציב השבועי. במהלך המיון, התקשר לטלפון ברק, אחיו התאום של נועם ומודח העונה, שלא הספיק להפרד מאחיו לאחר הדחתו. למרות שנועם לא מיין את כל הקערה, זיכה את הבית ב-400 שקלים לתקציב השבועי.
↑  המשימה הרביעית הופנתה לדני: על הקו הייתה מקעקעת, שחיפשה דוגמן שהוא "חתיך הזוי" שידגמן לקעקוע הפוקימון החדש שלה (אזכור למשפט של דני במהלך העונה: "עם הקעקועים של הפוקימון, חתיך הזוי"), והציעה לדני את התפקיד תמורת 400 שקלים לתקציב השבועי. דני הסכים וזיכה את הבית ב-400 שקלים לתקציב השבועי.
↑  המשימה החמישית הופנתה ליוסי: על הקו היה נציג מ"ספר השיאים הגדול", שביקש מיוסי להכין את השניצל בחלה הארוך ביותר בעולם, בעזרת מלאני תמורת 500 שקלים לתקציב השבועי. יוסי ומלאני הצליחו במשימה, וזיכו את הבית ב-500 שקלים לתקציב השבועי. לאחר שהצליחו, יוסי ומלאני זכו גם למפגש עם חבריהם מהמילואים, שלכבוד ביקורם, להקת התקווה 6 הופיעו בבית וביצעו את שירם, "גיבורי על".
↑  המשימה השישית הופנתה לדני: על הקו הייתה נציגה מחנות זיקוקים, שביקשה מדני להסתכל על כל נינג'ה שקונה לעצמו זיקוקים בעוד שהוא עומד מאחוריו (אזכור למשפט שאמר במהלך העונה: "סיפרת לקופאי שאתה קונה זיקוקים ואני מאחוריך"; אחד מהנינג'ות מאחוריהם דני עמד היה אביו) תמורת 300 שקלים לתקציב השבועי. דני הצליח במשימה, וזיכה את הבית ב-300 שקלים.
↑  המשימה השביעית והאחרונה הופנתה לדיירות הבית: על הקו הייתה נציגה ממוזיאון האח הגדול, שאמרה שאם יסכימו לסיור במוזיאון, יקבלו 300 שקלים לתקציב השבועי. הדיירות הסכימו וקיבלו סיור מדיירת העונה ה-12, בר כהן, בעוד שהמוזיאון סבב סביב ציטוטים שלה מהעונה בה השתתפה.
↑  תמורת 150 שקלים, אמילי יכלה לראות את כמות העוקבים שלה באינסטגרם. היא הסכימה.
↑  תמורת 200 שקלים, בן יכל לבחור דייר אליו יעניק חסינות להדחה הקרובה. הוא בחר להעניק חסינות להדר.
↑  תמורת 200 שקלים לכל אחד, צחי ומלי יכלו לבחור להראות לדיירים את תעודות הזהות שלהם. צחי בחר להראות, ומלי בחרה שלא.
↑  תמורת 150 שקלים, פרידה יכלה לבחור להראות לדיירים כתבה על חיים, מתוך עיתון "ידיעות אחרונות". היא בחרה להראות את הכתבה.
↑  תמורת 200 שקלים, הדר יכלה להיכנס לחדר השעון, במסגרתו תוכל לחזור בזמן, או לקפוץ לנקודת זמן עתידית. היא בחרה להיכנס לחדר השעון, וביום ה-40, הדר חזרה בזמן ופגשה את אביה.
↑  תמורת 200 שקלים, אור יכל להיכנס למסיבה (עם רמיזה שהדיג'יי במסיבה יהיה עופר ניסים, אותו אור מעריץ) בחצר, ביחד עם שאר הדיירים. הוא בחר שלהיכנס למסיבה, והדיג'יי במסיבה היה עדי דוידוב, חקיין שחיקה את ניסים.
↑  אור בחר בקורלי, אמילי בחרה במלאני, בן בחר במלי, דני בחר בעינב, הדר בחרה בצחי, חיים בחר בנועם ויוסי בחר בפרידה.
↑  בכל רגע נתון, צעצוע חדש אחד היה חייב לעמוד במרפסת הראווה.
↑  אמילי, הבובה המזמרת, לא יכלה לשיר לאורך כל המשימה, אלא אם כן עמדה על הבמה בחצר. במהלך המשימה, האח הגדול קרא לאמילי לבמה לשיר מול המיקרופון שעיוות לה את הקול, ובכל פעם האח הגדול נתן לאמילי פתרון כדי "לתקן לה את הקול". בסוף המשימה, אמילי שרה עם ליווי של חבריה מחוץ לבית תמורת 800 שקלים לתקציב השבועי. לאחר שהצליחה במשימתה, הצטרפה אליה לבמה אגם בוחבוט ששרה איתה בדואט.
↑  יוסי נתקע בתוך מכונת הבובות (מכונת מנוף), כדי להוציא אותו ולקבל 600 שקלים לתקציב השבועי, חיים היה צריך להוציא 2 בובות מהמכונה, בעוד שאחת מהבובות היא בובת חסינות (כלומר, אם חיים יצליח להוציא אותה, יקבל חסינות מההדחה הקרובה אך יכשל במשימה). בכל פעם שחיים נכשל בהוצאת בובה, נפלו על יוסי חרקים.
↑  עינב קיבלה משימה סודית, שיכלה להוסיף 300 שקלים לתקציב השבועי: עינב הפכה לשוטרת, וחילקה דו"חות על כל התרחשות נתונה שמתרחשת: בכל פעם שדני מסתכל על עצמו במראה, בכל פעם שפרידה מדברת אנגלית, בכל פעם שבן וקורלי מחזיקים ידיים ובכל פעם שיוסי אומר 'אחי'. כל זאת בעוד שצריכה להסתיר את העובדה שיש לה משימה סודית. עינב הצליחה במשימה הסודית וצברה 300 שקלים.
↑  למשל: בקטגוריית 2 כפיות של צביעות, אמילי הוסיפה מהמבחנה של מלי וקורלי הוסיפה מהמבחנה של הדר.
↑  נועם ועידן היו המנצחים של המשחק. נועם בחר בהדר, חיים, יוסי, פרידה וקורלי. עידן בחר באור, אמילי, דני, מלאני ועינב.
↑  כל דייר חדש היה צריך לבחור שלושה דיירים ותיקים לקבוצה שלו (קרן ואיציק היו ראשי קבוצה אחת). קרן ואיציק (הקבוצה הכתומה) בחרו בדני, אמילי ועידן; שילה (הקבוצה הצהובה) בחר בחיים, מלאני ונועם; מיכל (הקבוצה הלבנה) בחרה בפרידה, אור וקורלי; ודי ג'יי (הקבוצה האדומה) בחר ביוסי, הדר ועינב.
↑  בתחרות הראשונה, עם הישמע הצליל, הדיירים היו צריכים לעזוב את חניתותיהם ולתפוס את החנית של הדייר שעומד משמאלם, בעוד שמי שלא יתפוס את החנית ייפסל מהתחרות. הדייר האחרון שיישאר עם החנית בידו, יזכה את קבוצתו ב-20 נקודות. עידן הוא הדייר שנשאר אחרון, וזיכה את הקבוצה הכתומה ב-20 נקודות. הניצחון זיכה את איציק וקרן, ראשי הקבוצה הכתומה בהכנסת דייר ותיק לרשימת ההדחה. הם בחרו להעמיד את עינב להדחה.
↑  בתחרות השנייה נציג מכל קבוצה יתמודד: מהקבוצה הלבנה פרידה, מהקבוצה הכתומה אמילי, מהקבוצה האדומה הדר ומהקבוצה הצהובה חיים. לבית נכנס קווין רובין, שראיין את פרידה, אמילי, הדר וחיים, בעוד שצופי ערוץ 26 הצביעו למתראיין הכי טוב לטעמם, והמתראיין עם כמות הקולות הגבוהה ביותר יזכה את קבוצתו ב-25 נקודות. ברוב קולות, פרידה ניצחה בתחרות וזיכתה את הקבוצה הלבנה ב-25 נקודות.
↑  בתחרות השלישית הדיירים התחרו בכוח המילה. ארבעת הקבוצות התחרו בקרב ראפ: מהקבוצה הצהובה נועם (עם עזרה של שילה), מהקבוצה האדומה עינב (עם עזרה של יוסי), מהקבוצה הלבנה קורלי (עם עזרה של פרידה) ומהקבוצה הכתומה דני (עם עזרה של עידן). מי שעזרו לדיירים לכתוב את שירי הראפ, היו נס וסטילה. כל אחד מראשי הקבוצות כתב דייר שלדעתו היה הכי טוב בקרב (מלבד הקבוצה שלו). שילה בחר בדני, קרן ואיציק בחרו בעינב, מיכל בחרה בדני ודי ג'יי בחר בדני. ברוב קולות, דני מהקבוצה הכתומה ניצח בתחרות. לאחר שנשארו בראש הטבלה, קרן ואיציק (ראשי הקבוצה הכתומה) הכניסו לרשימת ההדחה גם את קורלי.
↑  התחרות הרביעית הייתה תחרות דו-קרב במסגרתה שתי קבוצות התחרו זו בזו: שילה מהקבוצה הצהובה ניצח את עידן מהקבוצה הכתומה והדר מהקבוצה האדומה ניצחה את מיכל מהקבוצה הלבנה. שילה (הקבוצה הצהובה) והדר (הקבוצה האדומה) זיכו את קבוצתם ב-40 נקודות. כתוצאה מהתחרות, שילה הגיע למקום הראשון בטבלת הנקודות והכניס לרשימת ההדחה את אור.
↑  התחרות החמישית התחלקה לשתי חלקים, בשניהם הפרס היה 50 נקודות. בחלק הראשון, התחרו אור (הקבוצה הלבנה) ויוסי (הקבוצה האדומה), במהלכו מול השניים הוצבו קירות, דרכם היו צריכים לעבור כדי להגיע לזמזם שבסופם כמה שיותר מהר. יוסי ניצח במשימה. בחלק השני, התחרו נועם (הקבוצה הצהובה) וקרן (הקבוצה הכתומה) במשחק "תרנגולת עיוורת", במסגרתו הגלדיאטורים מהקבוצה השנייה נעלו תרנגולות רועשות לרגליהם, ושמו משרוקית בפה, בעוד שנועם או קרן (כל אחד בתורו) היו צריכים לתפוס כמה שיותר מהם בעוד שעיניהם מכוסות. נועם ניצח במשימה וזיכה את הקבוצה הקבוצה הצהובה ב-50 הצבעות. בסוף שני החלקים, שילה נשאר במקום הראשון והכניס את אמילי לרשימת ההדחה.
↑  התחרות השישית הייתה התחרות המכריעה, והתמודדו בה רק הקבוצה הצהובה והקבוצה האדומה, הקבוצות שהתמקמו בשני המקומות הראשונים. ראשי הקבוצות של הקבוצות הנ"ל, שילה ודי ג'יי, לבשו רתמות שמחוברות אחת לשנייה בחבל ועמדו גב אל גב. בכל צד של הארנה הוצב מגן, הראשון שהצליח לתפוס את המגן, למרות ההתנהגות של יריבו שקשור אליו, ינצח וירוויח לקבוצתו 80 נקודות. די ג'יי ניצח בתחרות וזיכה את הקבוצה האדומה ב-80 נקודית.
↑  החיזיון הראשון היה: "בעוד 10 שניות יהיה אסור לדיירים לצחוק", אותו הדיירים לא ביצעו והפסידו 200 שקלים מהתקציב השבועי.
↑  החיזיון השני היה: "בעוד 10 שניות דיג'יי ישתף זיכרון ילדות מאמא או אבא", אותו דיג'יי ביצע.
↑  החיזיון השלישי היה: "בעוד 10 שניות פרידה תספר מי הדייר הכי יפה בבית". פרידה ענתה שיוסי, וכתוצאה מכך, עד סוף המשימה, יוסי היה צריך להסתובב עם "מסכת נגד עין הרע".
↑  החיזיון הרביעי היה: "בעוד 10 שניות אור יבחר דייר וותיק שיתפנק עם טיפול פנים", ובחר בעצמו.
↑  במהלך כל Freeze, קרתה התרחשות מוזרה בבית: תרנגול השפריץ מים מצינור על אור שהפך לפרח, עינת שרוף נכנסה לבית, התרנגול נכנס פעם נוספת לבית ועשה על האש, אחותו של שילה נכנסה לבית, כבאי נכנס לבית ו"כיבה" את העל האש שהתרנגול עשה, מוכר ארטיקים נכנס לבית וחילק "ארטיק חסינות" (ששילה לקח וקיבל חסינות מההדחה), שיר בן חמו נכנסה לבית וחיקתה את עינב, אמילי יכלה לשמוע את השיר שלה ובכך גם לצבור פסילה, נכנסו נינג'ות לבית שהלבישו את הדיירים בפאות בלונדיניות ומעילים ורודים, פנינה רוזנבלום נכנסה לבית, נער נכנס לבית וביקש ברכת בר מצווה מנועם, מעריץ של חיים נכנס לבית והקריא לחיים מכתב שכתב לו, קבוצת מטיילות עם מורת דרך נכנסו לבית ועשו בו סיור, דוור נכנס לבית וחילק מכתבים מקרוביהם של הדיירים שקמו לקחת אותם (ובכך צברו פסילה), להקת רקדניות נכנסה לבית ורקדה את 'הריקוד של הדר', מעריצות של אור והדר נכנסו לבית והקריאו להם את המכתבים שכתבו להם, בן זוגה של מלאני נכנס לבית.